Държавен вестник, бр. 61, 2014 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  61
(2) Министърът на земеделието и хра­
ните издава правилник за организацията 
и дейността на СПРЗ и по предложение на 
изпълнителния директор на БАБХ определя 
състава му, като в него могат да се включват 
представители на Министерството на земе­
делието и храните, Министерството на здра­
веопазването, Министерството на околната 
среда и водите и научни институти.
(3) Членовете на СПРЗ подписват декла­
рация за конфиденциалност по образец, с 
която се задължават да не разпространяват 
представената им при разрешаване на про­
дуктите за растителна защита информация 
и да не я използват в своя полза или в полза 
на трети лица.
Чл. 54. Съветът по продуктите за растителна 
защита взема решения и прави предложения 
до изпълнителния директор на БАБХ за:
1. разрешаване пускането на пазара и 
употребата на продукт за растителна защита 
съгласно глава III, раздел 1 от Регламент (ЕО) 
№ 1107/2009 или отказ;
2. разрешаване пускането на пазара и упо­
требата на продукт за растителна защита под 
формата на готов разтвор или отказ;
3. подновяване разрешаването за пускане 
на пазара и употреба на продукт за растителна 
защита или отказ;
4. изменение на разрешение за пускане на 
пазара и употреба на продукт за растителна 
защита, включително на разрешение за пус­
кане на пазара и употреба на готов разтвор 
от него, или отказ;
5. отнемане или прекратяване на разреше­
ние за пускане на пазара и употреба на про­
дукт за растителна защита, включително на 
разрешение за пускане на пазара и употреба 
на готов разтвор от него.
Раздел III
Разрешаване пускането на пазара и употребата 
на продукти за растителна защита
Чл. 55. (1) Продукт за растителна защита 
се разрешава за пускане на пазара и употре­
ба при условията и по реда на чл. 33 – 39 от 
Регламент (ЕО) № 1107/2009 и на наредбата 
по чл. 45, ал. 1.
(2) В 14-дневен срок от получаване на пред­
ложение на СПРЗ по чл. 54 изпълнителният 
директор на БАБХ със заповед разрешава 
пускането на пазара и употребата на продукт 
за растителна защита и издава разрешение 
или мотивирано отказва разрешаването на 
продукта за растителна защита, когато той 
не отговаря на някое от изискванията по 
чл. 46, ал. 1. 
(3) Отказът по ал. 2 се съобщава и може 
да се обжалва по реда на Административно­
процесуалния кодекс. 
(4) Издаденото разрешение по ал. 2 се 
вписва в регистъра по чл. 6, ал. 1, т. 1.
(5) В 14-дневен срок от получаване на раз­
решението по ал. 2 притежателят му представя 
в ЦУ на БАБХ образец на етикет, с който 
продуктът за растителна защита ще се пуска 
на пазара и ще се употребява.
Чл. 56. Продукт за растителна защита се 
разрешава за временно пускане на пазара и 
употреба при условията и по реда на чл. 30 
от Регламент (ЕО) № 1107/2009 и чл. 55. 
Чл. 57. Продукт за растителна защита се 
разрешава за пускане на пазара и употреба 
чрез взаимно признаване на разрешения при 
условията и по реда на чл. 40 – 42 от Регла­
мент (ЕО) № 1107/2009, на наредбата по чл. 45, 
ал. 1 и по реда на чл. 55, ал. 2 – 5. 
Чл. 58. Продукт за растителна защита с 
нисък риск се разрешава за пускане на пазара 
и употреба при условията и по реда на чл. 47 
от Регламент (ЕО) № 1107/2009 и чл. 55. 
Чл. 59. Продукт за растителна защита, 
който съдържа генетично модифициран ор­
ганизъм, се разрешава за пускане на пазара 
и употреба съгласно изискванията на Закона 
за генетично модифицирани организми и при 
условията и по реда на чл. 48 от Регламент 
(ЕО) № 1107/2009 и чл. 55. 
Чл. 60. (1) Разширяването на обхвата на 
разрешение за пускане на пазара и употреба на 
продукт за растителна защита за минимална 
употреба се разрешава при условията и по 
реда на чл. 51 от Регламент (ЕО) № 1107/2009, 
на наредбата по чл. 45, ал. 1 и по реда на 
чл. 55, ал. 2 – 5. 
(2) За издаване на разрешение за пускане 
на пазара и употреба на продукт за расти­
телна защита за минимална употреба такси 
не се дължат.
(3) Ако в срока по чл. 55, ал. 5 притежате­
лят на разрешението за пускане на пазара и 
употреба на продукта за растителна защита 
не представи образец на етикет, разрешени­
ето по чл. 55, ал. 2 се публикува на интернет 
страницата на БАБХ.
Чл. 61. (1) Продукт за растителна защита се 
разрешава за пускане на пазара и употреба за 
паралелна търговия при условията и по реда 
на чл. 52 от Регламент (ЕО) № 1107/2009 и 
на наредбата по чл. 45, ал. 1.
(2) В 14-дневен срок от получаване на пред­
ложение на СПРЗ по чл. 54 изпълнителният 
директор на БАБХ със заповед разрешава 
продукта за растителна защита за паралелна 
търговия и издава разрешение или мотивирано 
отказва разрешаването му, когато продуктът 
за растителна защита не е идентичен с рефе­
рентния продукт. 
(3) Отказът по ал. 2 се съобщава и може 
да се обжалва по реда на Административно­
процесуалния кодекс. 
(4) Издаденото разрешение по ал. 2 се 
вписва в регистъра по чл. 6, ал. 1, т. 1.